আমাদের বাড়ির বিশাল বাগান পেরিয়ে থানা সদরের বড় রাস্তার ঠিক মাঝামাঝি এক নির্জন জায়গায়। রাস্তার পাশে বিশাল আকার অতি পুরোনো কালো গাব গাছটি দাঁড়িয়ে আছে। বেলা তখন গড়িয়ে সন্ধ্যার আগ মুহূর্ত। গাব গাছের নিচে দাঁড়িয়ে এদিক-ওদিক আমাদের দৃষ্টি। হঠাত্ মনু মিয়া বিড়বিড় করে বলতে লাগল, একদা এই পথ দিয়ে নৌয়া বৌ পালকি চইড়া যাইবার কালে ভূত তারে গাব গাছের আগায় তুলে ফেলে। কিছুক্ষণ পর গাছের আগা থেকে  নিচে ফেলে দেয়। কেউ কিছু বুঝে ওঠার আগেই নতুন বৌটির মৃত্যু ঘটে। কি সাংঘাতিক ঘটনা! শুনে আমাদের সবার গা ঠাণ্ডা হয়ে যায়।